
ΤΕΥΧΟΣ ΔΕΥΤΕΡΟ Αρ. Φύλλου 1404 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Εξουσιοδότηση του Οργανισμού Διαχείρισης Δημοσί¬ 
ου Χρέους (Ο Δ.ΔΗ.Χ.) ως ενχολοδόχου του Ελλη¬ 
νικού Δημοσίου. 1 

Συμπλήρωση της Δ2/8705/15.2.99 υπουργικής από¬ 
φασης (ΦΕΚ 204/Β799) «Καθορισμός περιοχών με¬ 
τάθεσης στη Β/θμια Εκπαίδευση». 2 

Μετατροπή των σχολικών μονάδων τεχνικής - επαγ¬ 
γελματικής εκπαίδευσης εποπτείας του Υπουργεί¬ 
ου Γεωργίας σε Τεχνικά - Επαγγελματικά Εκπαι¬ 
δευτήρια (Τ.Ε.Ε.) του Ν. 2640/1998. 3 

Τροποποίηση της Φ11/50060/2.2.99 (ΦΕΚ 102/Β/ 

11.2.99) απόφασης του Υφυπουργού Εργασίας και 
Κο ινωνικών Ασφαλίσεων. 4 

Παραχώρηση για χρήση και κατά κυριότητα στο Δήμο 
Θεσσαλονίκης του έργου «Αστικός Φωτισμός Δια¬ 
δρομών Ανω Πόλης Θεσσαλονίκης». 5 

Συμπλήρωση της ΓΎ 441/20.1.1998 (ΦΕΚ τ.Β' 37/27.1. 


1988) κοινής απόφασης Υπουργών Περιβάλλο¬ 
ντος. Χωροταξίας και Δημ. Έργων, Πολιτισμού και 


Μακεδονίας - Θράκης. 6 

Τροποποίηση επωνυμίας. 7 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση Ύ¬ 
δρευσης Αποχέτευσης Δήμου Αριδαίας Ν. Πέλ¬ 
λας . 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/11155/0004/2.3 99 υ¬ 
πουργική απόφαση. 9 


Διόρθωση σφάλματος στην 11118/16.4.99 κοινή υ¬ 
πουργική απόφαση των Υπουργών Εθνικής Οικο¬ 
νομίας και Εργασίας και Κοιν. Ασφαλίσεων. 10 

Διόρθωση σφάλματος στην ΥΑ ΥΠΠΟ/ΔΙΛΑΠ/Γ/640/ 
26717/12.5 98 απόφαση του Υπουργού Πολιτι¬ 
σμού . 11 


ΑΠΟΦΑΣΕΙ Σ 

Αριθ. 2/44514/0004 (1) 

Εξουσιοδότηση του Οργανισμού Διαχείρισης Δημοσίου 

Χρέους (Ο.Δ.ΔΗ.Χ.) ως εντολοδόχου του Ελληνικού 

Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παρ. 7 του άρθρου 1 του Ν. 2187/94 «Ρύθμιση θε¬ 
μάτων σχετικών με τη σύναψη και διαχείριση δανείων του 
Ελληνικού Δημοσίου από το εσωτερικό και το εξωτερικό και 
άλλες διατάξεις» (ΦΕΚ Α716/8.2.1994} η οποία προστέθηκε 
με την παρ. 2 του άρθρου 11 του Ν. 2628/98 (ΦΕΚ Α' 
151/6.7.1998) «Σύσταση Νομικού Προσώπου δημοσίου δι¬ 
καίου με την επωνυμία «Οργανισμός Διαχείρισης Δημοσίου 
Χρέους (ΟΔΔΗΧ) και άλλες διατάξεις» (ΦΕΚ 151/Α76.7.98). 

2. Την παρ. 3 του άρθρου 1 του Ν. 2628/98 του ως άνω 
Ν. 2187/94. 

3. Την αριθμ. 1107147/1239/Ό06Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ Β' 922/7.10.1996), όπως συ¬ 
μπληρώθηκε με την 2068561/7508/0004/16.10.98 όμοια 
απόφαση (ΦΕΚ ΒΊ 123/23.10.1998). 

4. Τις διατάξεις του άρθρου 64 του Ν. 2362/95 περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ Α' 247/27.11.1995). 

5 Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. αποφασίζουμε: 

1. Εξουσιοδοτείται ο Οργανισμός Διαχείρισης Δημοσί¬ 
ου Χρέους (Ο.Δ.ΔΗ.Χ.). ως εντολοδόχος του Ελληνικού 
Δημοσίου, να προβαίνει, σύμφωνα με τις διατάξεις των 
άρθρων 1 έως 10 του Ν. 2628/98 και με σκοπό την εξα¬ 
σφάλιση των δανειακών αναγκών και τη βελτίωση του κό¬ 
στους δανεισμού του Δημοσίου, στα εξής: 

α) Στη σύναψη δανείων και σε εκδόσεις τίτλων του Δη¬ 
μοσίου στην εσωτερική και στις διεθνείς αγορές, σε δραχ¬ 
μές, ευρώ, ή άλλα ξένα νομίσματα. 

β) Στη διαχείριση του δημοσίου χρέους, εσωτερικού και 
εξωτερικού, με μέσα και μεθόδους που αναφέρονται στις 
παραγράφους 1 και 2 ταυ άρθρου 1 του Ν. 2187/94 και 

στην παράγραφο 2 άρθρου 1 του Ν, 2628/98, συνάπτο¬ 
ντας και τις σχετικές συμβάσεις 
γ) Στην παροχή συμβουλευτικών υπηρεσιών για τη σύνα¬ 
ψη τραπεζικών δανείων προς τις ΔΕΚΟ, καθώς και των δά¬ 
νειων που προβλέπονται από τις διατάξεις του Ν.Δ. 483/74 
και για το συντονισμό του χρονικού προγραμματισμού των 
δανείων αυτών με τον λοιπό δανεισμό του Δημοσίου. 

2. Οι παραπάνω δραστηριότητες του ΟΔΔΗΧ ασκού¬ 
νται στο πλαίσιο του Προγράμματος Δανεισμού και Δια¬ 
χείρισης που καταρτίζεται σε ετήσια, τριμηνιαία και μηνι¬ 
αία βάση και εγκρίνεται από τον Υπουργό Οικονομικών με 
εισήγηση του ΟΔΔΗΧ. 

Το Πρόγραμμα Δανεισμού και Διαχείρισης περιέχει κα¬ 
τευθυντήριες γραμμές και στόχους για την κατά νόμισμα 
και είδος χρηματοοικονομικού μέσου κάλυψη των δανει¬ 
ακών αναγκών του Δημοσίου και για την αναδιάρθρωση 
του Δημοσίου Χρέους. Ειδικότερα το μηνιαίο Πρόγραμμα 
Δανεισμού και Διαχείρισης πρέπει να καθορίζει το ύψος 
και το είδος των προγραμματιζομένων εκδόσεων, δανεί¬ 
ων και εν γένει χρηματοοικονομικών πράξεων. 

Το Πρόγραμμα Δανεισμού και Διαχείρισης καταρτίζει 
λαμβάνοντας υπόψη το Πρόγραμμα κάλυψης των δανει¬ 
ακών αναγκών του Δημοσίου και τους στόχους της δημο¬ 
σιονομικής πολιτικής, όπως αυτά καθορίζονται από το Υ¬ 
πουργείο Οικονομικών. 

Για την αντιμετώπιση ειδικών περιστάσεων ο ΟΔΔΗΧ, 
κατόπιν σχετικής εντολής του Υπουργού Οικονομικών, 
μπορεί να προβαίνει στη σύναψη δανείων, έκδοση τίτλων 
ή σε πράξεις διαχείρισης του δημοσίου χρέους, όπως πε- 
ριγράφονται στην παράγραφο 1 περ. α και β του παρό¬ 
ντος και σε αναθεώρησή του ως άνω Προγράμματος Δα¬ 
νεισμού και Διαχείρισης. 

3. Ο ΟΔΔΗΧ έχει τις εξής υποχρεώσεις: 

α) Ενημερώνει έγκαιρα τις αρμόδιες υπηρεσίες του 
Γ.Λ.Κ. για τις ενέργειές του οι οποίες συνδέονται και επη¬ 
ρεάζουν τα καθήκοντα και τις αρμοδιότητες των υπηρε¬ 
σιών αυτών. 

β) Υποβάλλει ετήσια έκθεση πεπραγμένων προς τον Υ¬ 
πουργό Οικονομικών με αναλυτικά στοιχεία του κόστους 
δανεισμού και της αναδιάρθρωσης του δημοσίου χρέους. 

γ) Ενημερώνει τον Υπουργό Οικονομικών με γραπτή έκ¬ 
θεση σε μηνιαία βάση ή οποτεδήποτε άλλοτε ζητηθεί. 

4. Ηαριθμ. 2019766/2727/0023/27.3.95 απόφασητου Υ¬ 
πουργού Οικονομικών «περί εξουσιοδοτήσεως της Τρά¬ 
πεζας της Ελλάδος να ενεργεί ως εντολοδόχος του Ελ¬ 
ληνικού Δημοσίου κ.λπ.» καταργείται. 

5. Η ισχύς της παρούσας απόφασης αρχίζει από την 
1.7.1999 αφού έχει προηγηθει η δημοσίευσή της στην Ε¬ 
φημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1999 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΙ 


Αριθ. Δ2/Ί7895 (2) 

Συμπλήρωση της Δ2/8705/15.2.99 υπουργικής απόφα¬ 
σης (ΦΕΚ 204/Β /99) «Καθορισμός περιοχών μετάθε¬ 
σης στη Β/θμια Εκπαίδευση». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις του άρθρου 16Β' παρ. 4 του Ν. 1566/85 
(ΦΕΚ 167/Α785), όπως τροποποιήθηκε από τις διατάξεις 
του άρθρου 5 του Ν. 1824/88 (ΦΕΚ 296/Α798). 

2. Τις διατάξεις του Ν. 2539/97 (ΦΕΚ244/Α797). 

3. Την αρ. Δ2/8705/15.2.99 υπουργική απόφαση (ΦΕΚ 
204/Β799). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. αποφασίζουμε: 

Συμπληρώνουμε την αρ. Δ2/8705/15.2.99 απόφασή μας 
ως ακολούθως: 

1. Καθορίζουμε στο Νομό Φθιώτιδας στη Γ περιοχή με¬ 
τάθεσης στη Β/θμια Εκπαίδευση ως εξής: 

Περιοχή Γ Φθιώτιδας; 

Σχολεία των Δήμων Αγίου Κωνσταντίνου. Αμφίκλειας, 
Αταλάντης, Δαφνουσίων, Ελάτειας, Κομμένων Βούρλων, 
Μαλεσίνας, Μώλου, Οπουντίων, Τιθορέας. 

2. Συμπεριλαμβάνουμε στη Β' περιοχή μετάθεσης του 
Νομού Πιερίας τα σχολεία του Δήμου Πΰδνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-*- 

Αριθ. 356381 (3) 

Μετατροπή των σχολικών μονάδων τεχνικής - επαγγελ¬ 
ματικής εκπαίδευσης εποπτείας του Υπουργείου Γε¬ 
ωργίας σε Τεχνικά - Επαγγελματικά Εκπαιδευτήρια 
(Τ.Ε.Ε.) του Ν. 2640/1998. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 1 του άρθρου 6 του Ν. 2640/1998 
«Δευτεροβάθμια τεχνική - επαγγελματική εκπαίδευση και 
άλλες διατάξεις» (Α' 206). 

β) Των παραγράφων 1, 2 και 3 του άρθρου 11 του Ν. 
2520/1997 «Μέτρα για τους νέους αγρότες, σύσταση Ορ¬ 
γανισμού Γεωργικής Επαγγελματικής Εκπαίδευσης, Κα¬ 
τάρτισης και Απασχόλησης και άλλες διατάξεις» (Α' 173). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α' 154) και τροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της 

αποτελεαματικότητας των κρατικών δαπανών και άλλες 
διατάξεις» (Α'38), 

2. Την αριθμ. ΣΤ5/33/9.10.1996 απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων «Όρισμός αρμοδιοτήτων Υφυπουργού του Υ¬ 
πουργείου Εθνικής Παιδείας και Θρησκευμάτων» (Β' 
937). 

3. Την αριθμ. 3396/3.11.1998 απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Κων/νο Βρεττό 
και Παρασκευά Φούντά» (Β' 1165). 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται νέα δαπάνη σε βά¬ 
ρος του κρατικού προϋπολογισμού, αποφασίζουμε: 

Μετατρέπουμε από το σχολικό έτος 1998 - 1999 τις α¬ 
κόλουθες σχολικές μονάδες τεχνικής - επαγγελματικής 
εκπαίδευσης εποπτείας του Υπουργείου Γεωργίας, που 
σύμφωνα με τις διατάξεις των παραγράφων 2 και 3 του 
άρθρου 11 του Ν. 2520/1997 υπάγονται στον Οργανισμό 
Γεωργικής Επαγγελματικής Εκπαίδευσης, Κατάρτισης 
και Απασχόλησης (Ο.Γ.Ε.Ε.Κ.Α.) «ΔΗΜΗΤΡΑ» στον οποίο 
ανήκει η ευθύνη για την οργάνωση και λειτουργία τους, σε 
Τεχνικά - Επαγγελματικά Εκπαιδευτήρια (Τ.Ε.Ε.) γεωργο- 
κτηνοτροφικής και δασικής κατεύθυνσης Α' κύκλου σπου¬ 
δών του !\Ι. 2640/1998 με τις έναντι αυτών αναγραφόμε¬ 
νες ειδικότητες ως ακολούθως: 

1. Τη Γαλακτοκομική Τεχνική - Επαγγελματική Σχολή Ιω- 
αννίνων της παραγράφου 1 του άρθρου 1 του Π.Δ. 
227/1989 (Α' 109), που αντικαταστάθηκε με το εδάφιο β 
της παραγράφου 1 του άρθρου 8 του Π.Δ. 317/1991 (Α' 
117), σε Γαλακτοκομικό Τ.Ε.Ε. Ιωαννίνων με τις εξής ειδι¬ 
κότητες: 

α) Τεχνιτών Τυροκομίας - Γαλακτομίας. 
β) Τεχνιτών Ζωοτεχνικής. 

2. Την Αβερώφειο Τεχνική - Επαγγελματική Σχολή Λάρι¬ 
σας της περίπτωσης ά της παραγράφου 1 του άρθρου 1 
του Π.Δ. 92/1990 (Α' 46), που αντικαταστάθηκε με την πε¬ 
ρίπτωση β' της παραγράφου 2 του άρθρου 8 του Π.Δ. 
317/1991 (Α 117), σε Αβερώφειο Τ.Ε.Ε. Λάρισας με τις ε 
ξής ειδικότητες: 

α) Τεχνιτών Αγροτικών Μηχανημάτων, 
β) Τεχνιτών Ζωοτεχνικής. 

3. Τη Γεωργική Τεχνική - Επαγγελματική Σχολή Νεμέας 
της περίπτωσης β' της παραγράφου 1 του άρθρου 1 του 
Π.Δ. 92/1990, που αντικαταστάθηκε με την περίπτωση β' 
της παραγράφου 2 του άρθρου 8 του Π.Δ. 317/1991, σε 
Γεωργικό Τ.Ε.Ε. Νεμέας με τις εξής ειδικότητες. 

α) Τεχνιτών Δενδροκομίας, 
β) Τεχνιτών Αμπελουργίας και Οινοτεχνίας. 
γ) Τεχνιτών Οικολογικής Γεωργίας. 
δ) Αγροτικής Οικοτεχνίας. 

4. Την Τεχνική - Επαγγελματική Σχολή Συγγρού της πα¬ 
ραγράφου 1 του άρθρου 1 του Π.Δ. 317/1991 σε Τ.Ε.Ε. 
Συγγρού με τις εξής ειδικότητες: 

α) Τεχνιτών Αγροτικών Μηχανημάτων, 
β) Τεχνιτών Ανθοκηπουρικής, 
γ) Τεχνιτών Θερμοκηπίων, 
δ) Τεχνιτών Μελισσοκομίας. 

5. Την Τεχνική - Επαγγελματική Σχολή Καρπενησιού της 
παραγράφου α'του άρθρου 1 του Π.Δ. 70/1997 (Α'63) σε 
Τ.Ε.Ε. Καρπενησιού με ειδικότητα Στελεχών Ηπιων Μορ¬ 
φών Αγροτουρισμού. 


6. Την Τεχνική - Επαγγελματική Σχολή Βλάστης Κοζά¬ 
νης της παραγράφου β' του άρθρο υ 1 του Π Δ. 70/1997 σε 
Τ.Ε.Ε. Βλάστης Κοζάνης με ειδικότητα Τεχνιτών Ζωοτε¬ 
χνικής. 

7. Την Τεχνική - Επαγγελλματική Σχολή Δράμας της πα¬ 
ραγράφου γ' του άρθρου 1 του Π.Δ. 70/1997 σε Τ.Ε.Ε. Δρά¬ 
μας με ειδικότητα Τεχνιτών Φυτών Μεγάλης Καλλιέργειας. 

8. Την Τεχνική - Επαγγελματική Σχολή Ορεστιάδας της 
παραγράφου δ'του άρθρου 1 του Π.Δ. 70/1997 σε Τ.Ε.Ε, 
Ορεστιάδας με ειδικότητα Τεχνιτών Παραγωγής Ζωοτρο¬ 
φών. 

9. Την Τεχνική - Επαγγελματική Σχολή Κομοτηνής της 
παραγράφου ε'του άρθρου 1 του Π.Δ. 70/1997 σε Τ.Ε.Ε. 
Κομοτηνής με ειδικότητα Τεχνιτών Μεταποίησης - Τυπο¬ 
ποίησης Τοπικών Προϊόντων σε οικογενειακή μορφή δια¬ 
τηρώντας την παράδοση. 

10. Την Τεχνική - Επαγγελματική Σχολή Κρήτης της πα¬ 
ραγράφου στ του άρθρου 1 του Π.Δ. 70/1997 σε Τ.Ε.Ε. 
Κρήτης σε ειδικότητα Τεχνιτών Θερμοκηπίων. 

11. Την Τεχνική - Επαγγελματική Σχολή Λέσβου της πα¬ 
ραγράφου ζ'του άρθρου 1 του Π.Δ. 70/1997 σε Τ.Ε.Ε. Λέ¬ 
σβου με ειδικότητα Τεχνιτών Παραγωγής Προϊόντων 
Προστατευόμενης Ονομασίας Προέλευσης και Παραγω¬ 
γής Ιδιοτυπικών Προϊόντων. 

12. Την Τεχνική - Επαγγελματική Σχολή Καλαμπάκας 
της παραγράφου 1 του άρθρου 1 του Π.Δ. 319/1991 (Α' 
117) σε Τ.Ε.Ε. Καλαμπάκας με ειδικότητα Ξυλογλυπτικής 
- Διακοσμητικής Επίπλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 1999 

Ο: ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 4 ΘΡΗΣΚΕΥΜΑΤΩΝ ΓΕΩΡΊΑΣ 

ΙΩΑΝ. ΑΝΘΟΠΟΥΛΟΣ ΚΩΝ. ΒΡΕΤΤΟΣ 

-♦- 

Αριθ. Φ 11 50272 (4) 

Τροποποίηση της Φ11/50060/2.2.99 (ΦΕΚ 102 Β/ 

11.2.99) απόφασης του Υφυπουργού Εργασίας και 

Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Την με αριθμ. 51/23.12.98 απόφαση του Δ Σ. του Ορ¬ 
γανισμού Εργατικής Εστίας. 

3. Την με αριθμ. Φ11/50060/2.2.99 (ΦΕΚ 102/Β/11.2.99) 
Υπουργική Απόφαση. 

4. Τηνμεαριθμ. 11/10.3.99 απόφασητουΔ.Σ. του Ο.Ε.Ε. 

5. Την εγγραφή πίστωσης στον Κ.Α.Ε. 2522Ζ του προϋ¬ 
πολογισμού του Ο.Ε.Ε., έτους 1999 για την προκαλούμε- 
νη δαπάνη (άρθρο 27 Ν. 2081/1992), άρθρου 29Ατου Ν. 
1558/1985 και άρθρο 1 του Ν. 2469/1997). Η δαπάνη αυ¬ 
τή δεν βαρύνει τον κρατικό προϋπολογισμό. 

6. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 

Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
924Β78.10.96), αποφασίζουμε: 

Τροποποιούμε μερικώς την με αριθμ. Φ11/50060/2.2.99 
(ΦΕΚ 102/Β/11.2.99) απόφασή μας, σύμφωνα με την α- 
ριθμ. 11/10.3.99 απόφαση του Δ.Σ. του Ο.Ε.Ε. και ορίζου¬ 
με ότι η προκαλούμενη δαπάνη με την ανωτέρω απόφαση 
θα βαρύνει τον Κ.Α.Ε. 25222 του προϋπολογισμού του 
Ο.Ε.Ε. έτους 1999, ο οποίοςδεν βαρύνει τον κρατικόπρο- 
ύπολογισμό. 

Κατά τα λοιπά ισχύει η αριθμ. Φ11/50060/2.2.99 απόφα¬ 
σή μας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 15 Ιουνίου 1999 

Ο ΥΟ ΥΠΟΥΡΓΟΣ 

X. ΠΡΩΤΟΠΑΠΠΑΣ 
-» - 

Αριθ. 28171 (5) 

Παραχώρηση για χρήση και κατά κυριότητα στο Δήμο 
Θεσσαλονίκης του έργου «Αστικός Φωτισμός Διαδρο¬ 
μών Άνω Πόλης Θεσσαλονίκης». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΠΟΛΙΤΙΣΜΟΥ ΚΑΙ ΜΑΚΕΔΟΝΙΑΣ - 0ΡΑΚΗΣ 

Έχοντας υπόψη: 

1. Τις διατάξεις της παραγράφου 11 του άρθρου 9 του 
Ν. 2557/1997 (Α' 271) με τις οποίες ανπκαταστάθηκαν οι 
διατάξεις της παραγράφου 9 του άρθρου 75 του Ν. 
2121/1993 (Α' 25) οι οποίες με τη σειρά τους είχαν αντικα- 
τασταθεί από τις διατάξεις της παραγράφου 8 του άρ¬ 
θρου εικοστού του Ν. 2196/1994 (Α' 41) ως προς τη λύση 
και εκκαθάριση του Οργανισμού Πολιτιστικής Πρωτεύου¬ 
σας της Ευρώπης «Θεσσαλονίκη 1997». 

2. Τις διατάξεις του άρθρου 8 της Κ.Υ.Α. αριθμ. 
ΓΎ441 /1998 (Β' 37) ως προς τους κανόνες που διέπουν τη 
σχέση του υπό εκκαθάριση Ο.Π.Π.Ε.Θ. με τους κυρίους 
των έργων. 

3. Το καταστατικό του ΟΠΠΕΘ (32276/29.6.1994 από¬ 
φαση Νομάρχη Θεσσαλονίκης, ΦΕΚ Β' 517). 

4. Τις διατάξεις του άρθρου 75του Ν. 2121/1993 όπως 
αντικαταστάθηκαν ή τροποποιήθηκαν με το άρθρο εικο¬ 
στό του Ν. 2196/1994 και ισχύουν. 

5. Τις διατάξεις της Κ.Υ.Α. αριθμ. ΓΎ6797/1998 (Β' 941) 
περί παράτασης της διαδικασίας εκκαθάρισης του ΟΠ¬ 
ΠΕΘ μέχρι 31 Δεκεμβρίου 1998. 

6. Τις διατάξεις της Κ.Υ.Α. αριθμ. ΓΎ9635/98 (Β' 1321) 
περί παράτασης της διαδικασίας εκκαθάρισης του ΟΠ¬ 
ΠΕΘ μέχρι 30 Ιουνίου 1999 

7. Τις ανάγκες της εκκαθάρισης του ΟΠ ΠΕΘ καθώς και τις 
ανάγκες ολοκλήρωσης, διαχείρισης των πολιτιστικών εγκα¬ 
ταστάσεων και άλλων χώρων πολιτιστικής δράσης που κα¬ 
τασκευάσθηκαν ή διαμορφώθηκαν από τον ΟΠΠΕΘ. 

8. Το γεγονός ότι από την παρούσα κανονιστική πράξη 
δεν προκύπει επιβάρυνση του Κρατικού Προϋπολογι¬ 
σμού επειδή οι μεταβιβάσεις δικαιωμάτων γίνονται εκ του 
νόμου και χωρίς άλλες διατυπώσεις, αποφασίζουμε: 


Άρθρο 1 

Παραχωρείται για χρήση και κατά κυριότητα το έργο 
«Αστικός Φωτισμός Διαδρομών της Ανω Πόλης Θεσσα¬ 
λονίκης» στο Δήμο Θεσσαλονίκης ως κύριο του έργου. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 1999 

ΟΙ ΥΠΟΥΡΓΟΙ 

ΓίΞΡ.'ΝΤΟΪ. ΧΩΡ.'ΞΙΑΣ & ΔΗΜ. ΕΡ^ΩΝ ΠΟΛΙΤΙΣΜΟΥ 

Κ. ΛΑΛΙΩΤΗΣ Ε. ΠΑΠΑΖΩΗ 

ΜΑΚΕΔΟΝΙΑΣ- ΘΡΑΚΗΣ 

I. ΜΑΓΚΡΙΩΤΗΣ 
-«- 

Αριθ. 28172 (6) 

Συμπλήρωση της ΓΥ 441/20.1.1998 (ΦΕΚτ.Β' 37/27.1. 
1988) κοινής απόφασης Υπουργών Περιβάλλοντος, 
Χωροταξίας και Δημ. Έργων, Πολιτισμού και Μακεδο¬ 
νίας - Θράκης. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΠΟΛΙΤΙΣΜΟΥ ΚΑΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παραγράφου 11 του άρθρου 9 του 
Ν. 2557/1997 (Α' 271) με τις οποίες αντικαταστάθηκαν οι 
διατάξεις της παραγράφου 9 του άρθρου 75 του Ν. 
2121/1993 (Α' 25) οι οποίες με τη σειρά τους είχαν αντικα- 
τασταθεί από τις διατάξεις της παραγράφου 8 του άρ¬ 
θρου εικοστού του Ν. 2196/1994 (Α' 41) ως προς τη λύση 
και εκκαθάριση του Οργανισμού Πολιτιστικής Πρωτεύου¬ 
σας της Ευρώπης «Θεσσαλονίκη 1997». 

2. Τηνυπ' αριθμ. ΓΎ441/20.1.1998 (Β‘37)απόφασή μας. 

3. Την υπάρχουσα κατάσταση του ΟΠ Π ΕΘ ως προς τη δι - 
οίκηση, οργάνωση, τη λειτουργία του, τοπροσωπικότου, τα 
εμπράγματα και άλλα δικαιώματα του επί των ακινήτων, τις 
νόμιμες και συμβατικές του υποχρεώσεις και τα νόμιμα και 
συμβατικά του δικαιώματα όπως διαμορφώθηκαν μέχρι τη 
δημοσίευση της υπ’ αριθμ. ΓΥ 441/1998 (Β' 37) απόφασή 
μας, τον εξοπλισμό του και την άλλη κινητή του περιουσία. 

4. Τις διατάξεις της Κ.Υ.Α. αριθμ. ΓΥ 9635/98 (Β' 1321) 
περί παράτασης της διαδικασίας εκκαθάρισης του ΟΠ¬ 
ΠΕΘ μέχρι 30 Ιουνίου 1999. 

5. Το γεγονός ότι προκύπτει ανάγκη συμπλήρωσης της 
ως άνω απόφασής μας για τη διευκόλυνση ολοκλήρωσης 
του έργου και της εκκαθάρισης του ΟΠΠΕΘ. 

6. Το γεγονός ότι από την παρούσα κανονιστική πράξη 
δεν προκύπει επιβάρυνση του Κρατικού Προϋπολογι¬ 
σμού, αποφασίζουμε: 

Άρθρο 1 

Η υπ' αριθμ. Γ.Υ. 441/20.1.1998 (Β' 37) απόφασή μας συ¬ 
μπληρώνεται αφότου ίσχυσε ως ακολούθως: 

Για την ολοκλήρωση των εργασιών τοποθέτησης και 
προστασίας του υποέργου «Μακέτα Πόλης Θεσσαλονί¬ 
κης» στα πλαίσια του έργου «Έργα εξωραϊσμού πόλης 
Θεσσαλονίκης» ο Εντεταλμένος Εκκαθαριστής του τομέα 
Διοίκησης και Έργων δικαιούται να διακονονίσει τις υπο- 

χρεώσεις του ΟΠΠΕΘ με αποφάσεις του καί να υπογρά¬ 
ψει τις αναγκαίες συμβάσεις μέχρι του ύψους των 15 εκα¬ 
τομμυρίων δρχ. 

Αρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 1999 

ΟΙ ΥΠΟΥΡΓΟΙ 

ΠΕΡ.'ΝΤΟΣ. ΧΩΡ/ΞΙΑΣ « ΔΗΜ. ΕΡΓΩΝ ΠΟΛ'ΤΙΣΜΟΥ 

Κ. ΛΑΛΙΩΤΗΣ Ε. ΠΑΠΑΖΩΗ 

ΜΑΚΕΔΟΝΙΑΣ-ΘΡΑΚΗΣ 

I. ΜΑΓΚΡΙΩΤΗΣ 
-Φ- 

Αριθ. ΥΠΠΟ/ΚΑΤΕΧΝ/Δ/27331 ( 7 ) 

Τροποποίηση επωνυμίας, 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περίρυθμίσεως θεμάτων αφορώντωνεις 
τον κανονισμό λειτουργίας των ιδιωτικών μουσικών ιδρ υμά- 
των ως και το από 11.11.1957 Β.Δ/γμα «περί κυρώσεως του 
εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Διευθυντές, Προϊσταμένου Δ/νσεων, Τμημάτων, 
Γ ραφείων, της Κ.Υ. του ΥΠΠΟ» (ΦΕΚ 765/Β/30.9.93). 

6. Την απόφαση αριθμ. ΥΠΠΟ/ΚΑΤΕΧΝ/Δ/40839/ 

14.9.1993 απόφασή μας «Χορήγηση άδειας ίδρυσης και 
λειτουργίας Ωδείου» (ΦΕΚ437/Β/23.4.99). 

7. Την από 14.5.99 αίτηση, της Ιεράς Μητροπόλεως Κιλ¬ 
κίς με τα συνημμένα δικαιολογητικά, αποφασίζουμε: 

1. Τροποποιούμε την αριθμ. ΥΠΠΟ/ΚΑΤΕΧΝ/Δ/40839/ 

14.9.1993 απόφασή μας (ΦΕΚ 765/Β/30.9.93), ως προς 
την επωνυμία, η οποία στο εξής θα είναι «Πολυάνειο Ω¬ 
δείο I. Μητροπόλεως Κιλκίς». 

2. Συμιπληρώνουμε την αριθ. ΥΠΠΟ/ΚΑΤΕΧΝ/Δ/40839/ 

14.9.1993 απόφασή μας και εγκρίνουμε την προσθήκη 
του τμήματος συνθέσεως στο Πολυάνειο Ωδείο I. Μητρο¬ 
πόλεως Κιλκίς από το σχολικό έτος 1999 - 2000. 

Από τις διατάξεις της απόφασης αυτής δεν προκαλειται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 4563+4543 (8) 

Σύσταση ενιαίας επιχείρησης ύδρευσης - αποχέτευσης 
με την επωνυμία «Δημοτική Επιχείρηση Υδρευσης Α¬ 
ποχέτευσης Δήμου Αριδαίας Ν. Πέλλας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«Περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/1980). 

2. Τις διατάξεις του άρθρου 6 παρ.1 του Ν. 2307/1995 
(ΦΕΚ Α’ 113/1995). 

3. Τις διατάξεις του άρθρου 1 παρ. 1 του Ν. 2467/1998 
(ΦΕΚ Α'237/1998). 

4. Τις διατάξεις του Ν. 2503/97 (ΦΕΚ 107/Τ.Α730.5.97) 
«Διοίκηση, οργάνωση, στελέχωση της Περιφέρειας .ρύθ¬ 
μιση διατάξεων για την Τοπ. Αυτοδιοίκηση και άλλες δια¬ 
τάξεις». 

5. Την αριθμ. 7/99 απόφαση του Δημοτικού Συμβουλίου 
Αριδαίας. 

Θ.Την από 19.1.1999 οικονομοτεχνική μελέτη που θεω¬ 
ρήθηκε, ως προς τη βιωσιμότητα της επιχείρησης, από 
τον αναπληρωτή Προϊστάμενο της ΤΥΔΚ. 

7.Τις διατάξεις του αρθρ. 27 του Ν. 2081/92 αναφορικά 
με τον έλεγχο των δαπανών που προκαλούν οι κανονιστι¬ 
κές πράξεις, αποφασίζουμε: 

Εγκρίνεται η αριθμ. 7/99 απόφαση του Δημοτικού Συμ¬ 
βουλίου Αριδαίας του Νομού Πέλλας η οποία αφορά την- 
σύσταση στον ομώνυμο Δήμο ενιαίας επιχείρησης ύ¬ 
δρευσης - αποχέτευσης που έχει ως εξής: 

1. Συνιστάται στο Δήμο Αριδαίας του Ν, Πέλλας ενιαίας 
επιχείρηση ύδρευσης - αποχέτευσης με την επωνυμία Δη¬ 
μοτική Επιχείρηση Ύδρευσης και Αποχέτευσης Αριδαίας 
(ΔΈ.Υ.Α.Α.) Ν. Πέλλας. 

2. Η Δημοτική Επιχείρηση Ύδρευσης και Αποχέτευσης 
Αριδαίας είναι νομικό πρόσωπο ιδιωτικού δικαίου κοινω¬ 
φελούς χαρακτήρα και διέπεται ως προς τη διοίκηση, ορ¬ 
γάνωση, εκτέλεση .λειτουργία και συντήρηση των έργων 
της αρμοδιότητας της, καθώς και τις πηγές χρηματοδό¬ 
τησής της από τις διατάξεις 1069/80 «περί κινήτρων για 
την ίδρυσή των επιχειρήσεων ύδρευσης και αποχέτευ¬ 
σης». Κατά λοιπά εφαρμόζονται οι διατάξεις του Π.Δ. 
410/95 και οι κανόνες της ιδιωτικής οικονομίας. 

3. Έδρα της επιχείρησης είναι η πόλη της Αριδαίας, έ¬ 
δρα του Δήμου. 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του νέου διευρυμένου Δήμου. 

5. Η σύσταση της επιχείρησης δικαιολογείται από τους 
λόγους που έχουν εκτεθεί παραπάνω στην εισήγηση της 
απόφασης. 

6. Περιουσία της επιχείρησης: 

Στην περιουσία της επιχείρησης ανήκουν τα έργα ύ¬ 
δρευσης και αποχέτευσης που έχουν εκτελεσθεί ή που θα 
εκτελεσθούν βάση των μελετών που έχουν εγκριθεί ή θα 
εγκριθούν και βρίσκονται στην περιοχή αρμοδιότητας της 
επιχείρησης, όλοι ανεξαιρέτως οι υπάρχοντες υπόνομοι 
και εγκαταστάσεις ύδρευσης και αποχέτευσης ακαθάρ¬ 
των και όμβριων υδάτων. καθώς επίσης και οι μονάδες ε¬ 
πεξεργασίας πόσιμου ύδατος και υγρών αποβλήτων και 
κάθε άλλο στοιχείο που θα παραχωρηθεί από το Δήμο 

7. Τρόπος εκμετάλλευσης των έργων και υπηρεσιών. 

Η επιχείρηση θα είναι αρμόδια για τη μελέτη, κατα¬ 
σκευή και συντήρηση των δικτύων ύδρευσης και αποχέ¬ 
τευσης, όμβριων και ακαθάρτων υδάτων, καθώς και των 
μονάδων επεξεργασίας λυμάτων και αποβλήτων της πε¬ 
ριοχής αρμοδιότητάς της, σύμφωνα με το Νόμο 1069/80 
και τους κανονισμούς που θα εγκριθούν από το Διοικητι¬ 
κό Συμβούλιο της Επιχείρησης. 

8, Έσοδα της επιχείρησης είναι αυτά που θεσπίζονται α¬ 
πό τις διατάξεις του Ν. 1069/80, άρθρα 10 έως 16, 27 και 
28 ήτοι: 

Α) Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης για μία δεκαε¬ 
τία από το επόμενο έτος που ανέρχεται σε ποσοστό 80% 
επί της αξίας του νερού που καταναλίσκεται (άρθρο 11). 

Β) Το ειδικό τέλος 3% επί του ακαθαρίστου εισοδήμα¬ 
τος εξ οικοδομών που υπόκεινται στην περιφέρεια του 
Δήμου και για μία δεκαετία από το επόμενο έτος (άρθρο 
12 ). 

Γ) Δωρεάν επιχορήγηση από το πρόγραμμα δημοσίων 
επενδύσεων σε ποσοστό μέχρι 35% για τις δαπάνες με¬ 
λετών και κατασκευών των πάσης φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 13). 

Δ) Το τέλος σύνδεσης μετά του δικτύου αποχέτευσης 
(άρθρο 10, παρ. 1, εδ. γ). 

Ε) Η δαπάνη διακλαδώσεως και συ νδέσεως προς τον α¬ 
γωγό ύδρευσης και αποχέτευσης (άρθρο 10, παρ. 1, ε- 
δαφ. Δ). 

Στ) Το τέλος σύνδεσης μετά του δικτύου ύδρευσης (άρ¬ 
θρο 10, παρ. 1, εδαφ. Ε). 

Ζ) Το τέλος χρήσεως υπονόμου (άρθρο 10, παρ. 1, ε¬ 
δαφ. Ζ). 

Η) Η αξία καταναλισκόμενου ύδατος (άρθρο 10, παρ. 1, 
εδαφ. Ζ.) 

Θ) Η εγγύηση χρήσεως υδρομετρητού (άρθρο 10, παρ. 
Ι.εδαφ. Η) 

I) Η δαπανη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10, παρ. 1, εδαφ. Θ). 

Ια) Οι συνεισφορές τρίτων για την εκτέλεση έργων κατά 
προτεραιότητα (άρθρο 10, παρ. 1, εδαφ. I). 

Ιβ) Οι πρόσοδοι από την περιουσία ή το τίμημα από την 
εκποίησή της (άρθρο 10. παρ. 1, εδαφ.ΙΘ). 

Ιγ) Δάνεια, κληρονομιές, δωρεές και λοιπές επιχορηγή- 
σεις(άρθρο 10, παρ. 1, εδαφ. !Θ και άρθρο 14). 

!δ) Εσοδα που εισπράττονται από την εφαρμογή των 
διατάξεων των άρθρων 27 και 28 καθώς και κάθε άλλη νό¬ 
μιμη πρόσοδος. 

9. Διοίκηση 

Η επιχείρηση διοικείται από Διοικητικό Συμβούλιο που 
θα αποτελείται από επτά (7) μέλη τα οποία ορίζονται μαζί 
με τους αναπληρωτές τους, από το Διοικητικό Συμβούλιο. 
Μέλη του Διοικητικού Συμβουλίου της επιχείρησης δύνα- 
ται να είναι ο Δήμαρχος, Δημοτικοί σύμβουλοι, κάτοικοι 
και δημότες της περιοχής και σε περίπτωση που η επιχεί¬ 
ρηση θα απασχολεί περισσότερους από είκοσι (20) εργα¬ 
ζόμενους τότε στο Διοικητικό Συμβούλιο θα συμμετέχει 
και εκπρόσωπος των εργαζομένων, οπότε μειώνεται κατά 
έναν ο αριθμός των μελών των αιρετών εκπροσώπων του 
Δήμου. Συγκεκριμένα το 7μελές Διοικητικό Συμβούλιο α- 
ποτελείται από πέντε (5) αιρετούς εκπροσώπους του Δή¬ 


μου εκ των οποίων ένας θα είναι της μειοψηφίας, έναν (1) 
εκπρόσωπο των αγροτικών συνεταιρισμών ως εκπρόσω¬ 
πο κοινωνικού φορέα της περιοχής που θα ορίζεται μαζί 
με τον αναπληρωτή του από το Δημοτικό Συμβούλιο, με¬ 
τά από πρόταση του φορέα και ένα (1) κάτοικο της περιο¬ 
χής που θα έχει τις απαραίτητες γνώσεις. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών. 

Ο Πρόεδρος και Αντιπρόεδρος του Δ.Σ. ορίζονται από 
το Δημοτικό Συμβούλιο. 

Ο Πρόεδρος του Διοικητικού Συμβουλίου εκπροσωπεί 
την επιχείρηση δικαστικώς και εξωδίκως σ' όλες τις σχέ¬ 
σεις της και σε περίπτωση απουσίας ή κωλύματος, ο Α¬ 
ντιπρόεδρος. 

Ο Αντιπρόεδρος αναπληρώνει τον Πρόεδρο σε περί¬ 
πτωση απουσίας ή κωλύματος και ότι δεν αναφέρεται ρη- 
τώς στη συγκεκριμένη απόφαση σχετικά με τη διοίκηση, 
οργάνωση και λειτουργία της επιχείρησης (Δ.Ε.Υ.Α.Α.) ι¬ 
σχύουν οι διατάξεις του Ν. 1069/90 και το Π.Δ. 410/95. 

10. Απο την παρούσα απόφαση και εξ αιτίας της έκδο¬ 
σης του Π.Δ. προκαλείται δαπάνη σε βάρος του προϋπο¬ 
λογισμού του Δήμου και για την επόμενη πενταετία ως α¬ 
κολούθως: α) για το οικονομικό έτος 1999, δαπάνη 
5.000.000 δραχμών και β) για τα έτη 2000, 2001,2002 και 
2003 δαπάνη 5.250.000 δρχ., 5.750.000 δρχ. και 
6.000.000 δρχ. αντίστοιχα. 

Αναπόσπαστο μέρος της παρούσας αποτελεί αντίγρα¬ 
φο πλήρους οικονομοτεχνικής μελέτης της υπό σύσταση 
επιχείρησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Εδεσσα, 10 Ιουνίου 1999 

Ο Γεν. Γραμ. Περιφέρειας 
ΧΑΡ. ΣΟΦΙΑΝΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 


Στην 2/11155/0004/2.3.99 υπουργική απόφαση, που δη- 
μοσιεύθηκε στο ΦΕΚ 203/τ.Β79.3.99, γίνεται η εξής διόρ¬ 
θωση σφάλματος. 

Από το εσφαλμένο: 

γ) Πολυκράτη Μοσχονά, Προϊστάμενο Τμήματος Ανά¬ 
πτυξης Πληροφοριακών Συστημάτων της Τράπεζας της 
Ελλάδας, ως μέλος. 

δ) Σπυρίδωνα Χριστόπουλα, Αναπληρωτή Προϊστάμενο 
Τμήματος Οργάνωσης της Τράπεζας της Ελλάδας, ως 
μέλος. 

Στο ορθό: 

γ) Σπυρίδωνα Χριστόπουλο, Προϊστάμενο Τμήματος Α¬ 
νάπτυξης Πληροφοριακών Συστημάτων της Τράπεζας 
της Ελλάδας, ως μέλος. 

δι Πολυκράτη Μοσχονά, Αναπληρωτή Προϊστάμενο 
Τμήματος Οργάνωσης της Τράπεζας της Ελλάδας, ως 
μέλος. 

(Από το Υπουργείο Οικονομικών) 

( 10 ) 

Στην 11118/16.4.99 κοινή Υπουργική Απόφαση για τον 
καθορισμό των αποδοχών και όρων εργασίας των Ραδιο- 
τηλεφωνητών, εκφωνητών και χειριστών των Σταθμών 
Βάσεως Ραδιοταξί Ελλάδος, που δημοσιεύθηκε στο ΦΕΚ 
461/Β/26.4.99, διορθώνεται στη σειρά της παρ. 1 αυτής 
που αναφέρεται στην ημερομηνία έναρξης, από το λαν¬ 
θασμένο «από 1.1.99» και «από 1.7.99» στο ορθό «από 
1.1.98» και «από 1.7.98», καθώς και στην πρώτη σειρά της 
παρ. 5 από το λανθασμένο «οι παραπάνω βασικοί μισθοί 
μετά των...» στο ορθό «οι παραπάνω βασικοί μισθοί, κατά 
των...». 

(Από το Υπ. Εργασίας & Κοιν. Ασφαλίσεων) 


( 11 ) 

Στην ΥΑ ΥΠΠΟ/Δ1ΛΑΠ/Γ7640/26717/12.5.98 απόφαση 
Υπουργού Πολιτισμού, που δημοσιεύθηκε στο ΦΕΚ 
627/Β/23.6.98 και αφορά το χαρακτηρισμό ως ιστορικού 
διατηρητέου μνημείου του κτιρίου του ξενοδοχείου «ΤΑ 
ΤΡΙΚΑΛΑ» στα Ανω Τρίκαλα Κορινθίας, ιδιοκτησίας Ιωάν¬ 
νη Κορκάρη και όπου αναφέρεται στο θέμα και στο κείμε¬ 
νο της απόφασης «ξενοδοχείο “ΤΑ ΤΡΙΚΑΛΑ"», διορθώνε¬ 
ται στο σωστό «ξενοδοχείο “ΘΕΟΞΕΝΕΙΑ”». 

(Από το Υπ. Πολιτισμού) 

ΚΕΝΤΡΙΚΗ ΥΠΗΡΕΣΙΑ 
Σολωμού 51 

. 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 641 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΕΘΝΙΚΟ ΤΥΠΟΓΡΑΦ ΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΘΠ * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.θί.9Γ 
ΙΝΤΕΗΝΕΤ: (ΐθΙ.9Γ 
θ-ιηαίΙ: ηναε @ ίιοΙ.ς}Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531)22 858 


ΛΑΡΙΣΑ 

ΔιΟΐκηιήριοΤ.Κ 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας Ι,Τ.Κ. 711 10 (081) 396223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(081) 396 223 


ΤΙΜΗ ΦΥΛΛΩΝ " Μέ ΧΡ ι Β σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απδ β οελί - δΓ ς κα , δνω ηροσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ.. Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70 000 » . 

3.500 - . 

Γ (Διορισμοί, απολύσεις κ.λπ. Δημ. Υπαλλήλων) 

15.000 » . 

750 » . 

Δ' (Απαλλοτριώσεις, πολεοδομία κ.λπ.) 

70.000 >■ . 

3 500 » . 

Αναπτυξιακών Πράξεων (Τ.Α.Π.Σ.) 

30.000 - . 

1 500 - . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

15.000 -· . 

750 » 

ί ίαράρτημα (Προκηρύξεις θέσεων ΔΕΠ κ.τλ.) 

5 000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » . 

500 » . 

Ανώτατου Ειδικού Δικαστηρίου (Α.Ε.Δ.) 

3.000 » . 

150 ■· . 

Προκηρύξεων Α Σ Ε.Π. 

10 000 » . 

500 » . 

Ανωνύμων Εταιρειών8 Ε.Π.Ε. 

250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινόπρες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται τσ αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















